Publication: Magyar Közlöny
Issue: MK-2010-175 (Year: 2010, Number: 175)
Era: contemporary
Section: a magánnyugdíjpénztári tagságnak. A magánnyugdíjról és magánnyugdíjpénztárakról szóló 1997. évi LXXXII. törvény
Paragraph Index: 580

a magánnyugdíjpénztári tagságnak. A magánnyugdíjról és magánnyugdíjpénztárakról szóló 1997. évi LXXXII. törvény (a továbbiakban: Mny. tv.) 3. § (2) bekezdés arról rendelkezik, hogy mely természetes személyek létesíthetnek önként pénztártagsági jogviszonyt. Nem egyértelmû, hogy a kezdeményezõ kizárólag a kötelezõ, vagy kizárólag az önkéntes belépéssel keletkezõ pénztártagsági jogviszony szabályait, esetleg mindkettõt egyszerre kívánja népszavazás útján szabályozni. Az Országos Választási Bizottság megállapítja továbbá, hogy a népszavazásra feltenni kívánt kérdés megfogalmazása nem egyértelmû a választópolgárok számára, tekintettel arra, hogy egy kérdésen belül két különbözõ fogalmat, úgymint tagdíj és a nyugdíjjárulék is használ, ezáltal a választópolgár számára nem állapítható meg egyértelmûen, hogy egy eredményes népszavazást követõen milyen tartalmú törvény megalkotására kerülne sor. Az Országos Választási Bizottság álláspontja szerint a kérdés azért sem egyértelmû, mivel a beadványozó által használt „törvény nem módosíthatja” kifejezés alkalmas azon téves következtetés levonására, hogy a Mny.tv-nek a magánnyugdíjpénztári tagdíjra vonatkozó rendelkezéseit más, alacsonyabb szintû jogszabály azonban

Source: https://magyarkozlony.hu/hivatalos-lapok/32b31e28735b9b817c93356e13581b018533130b/dokumentumok/dd9c95bdb8edb4a1a30271ede4b09c429081cc3e/letoltes